Vroue vergas byna in karavaanTwee vroue is in ŉ kritieke toestand nadat hulle in ŉ karavaan in Noordheuwel, Krugersdorp, glo byna vergas het. “Na wat verneem word, het die vrouens ŉ paraffienlamp regdeur Maandagaand laat brand en ŉ gifstof het in die karavaan opgebou. ŉ Buurman het Dinsdag op hulle af gekom. Hy het deur die karavaan se venster gekyk en gesien die vroue lê op die bed en dat daar skuim by hulle monde uitkom,” het Jeffrey Wicks, ŉ woordvoerder van Netcare911, gesê. Die buurman het hulp ontbied en hulle het albei die vroue deur die venster na buite getrek. “Die vroue het erge koolstofmonoksied-vergiftiging opgedoen. Hulle is op die toneel stabiliseer. Een van die vroue is per helikopter na die Chris Hani Baragwanath-hospitaal geneem en die ander per ambulans na die Leratong-staatshospitaal.”